तेज प्रताप यादव अपने विवादित बयान के लिए जाने भी जाते रहे हैं। कुछ समय पहले उन्होंने कहा था कि पार्टी के अंदर उन्हें अहमियत नहीं दी जा रही है। कहीं न कहीं वो अपने आपको उपेक्षित महसूस करते हैं। लेकिन उनके भाई तेजस्वी यादव ने कहा कि किसी तरह का मतभेद नहीं है। ये मीडिया के दिमाग की उपज है। हाल ही में तेजस्वी की बड़ी बहन मीसा ने कहा था कि उनके भाइयों में आपस में नहीं बन रही है। इस बयान के बाद लालू प्रसाद का कुनबा एक बार फिर खबरों में आ गया। लेकिन मीसा ने कहा कि उनके कहने का आशय कुछ और था। अपने इस बयान के जरिए विवाद को समाप्त करने की कोशिश की।